  Майя Бывальцева Удмуртиысь школаосын чингыли берпуметӥзэ жингыртон ужрадъёс куартолэзьлэн берпуметӥ нуналъёсаз онлайн амалэн ортчозы. Со сярысь 21-тӥ куартолэзе журналистъёслы элькунысь дышетонъя но тодосъя министр Светлана Болотникова вераз. Солэн кылъёсызъя, котькуд улосвыл ас кожаз пумкылъян кутэ. Ми онлайн амалэн ортчытӥськом. Али тунсыко сценарийёс дасясько, дышетӥсьёслэн вераськонъёссы, выпускникъёслэн вазиськонъёссы, творчествоя номеръёс гожтӥсько. Чингыли берпуметӥзэ жингыртон ужрадъёс 9-тӥ классъёсын 29-тӥ куартолэзе 11 часын ортчозы, 11-тӥ классъёслы 30-тӥ куартолэзе 11 часын Светлана Болотникова, Удмуртиысь дышетонъя но тодосъя министрШколаен люкиськон ужрадъёс пумысен югдур али валантэм. Трос калыкен шулдыръяськонъёс ортчытъяны та дыре лэзьымтэ. Оскомы, эпидемиологи югдур тупатскоз шуыса. Но 9-тӥ классъёсын школаен люкиськон ӝытъёс уз луэ, вылаз ик тросэз соос 10-тӥ классэ мыно, кин ке шор ёзо ӧнер дышетсконние. Нош 11-тӥ классъёсын возьмалом… ми огъя кун экзаменъёсты ортчытон дыръя чаклалом Светлана Болотникова, Удмуртиысь дышетонъя но тодосъя министрВераны кулэ, 11-тӥ классэз йылпумъясьёслэн огъя экзаменъёсты сётон дырзы но али тодмо ӧвӧл на. Соос 8-тӥ инвожое кутскыны кулэ вал, но дырез выжтӥзы. Укмысэтӥ классъёсын дышетскисьёсты одно сётоно экзаменъёслэсь мозмытӥзы. Тегъёс: Дышетон Ижкар Удмуртия пиналъёс СветланаБолотникова  